OpenLLM-France/wikimedia huggingface dataset:
# Luzia Inglês Van-Dúnem

Luzia Inglês Van-Dúnem, jaiotzaz Luzia Pereira de Sousa Inglês Van-Dúnem (Luanda, Angola, 1948ko urtarrilaren 11) angolar militarra eta politikaria da. Angolako Askapenerako Herri Mugimenduan (MPLA) afiliatua, Hauteskunde Zirkulu Nazionalak Angolako diputatua da, 2017ko irailaren 28tik. 1999az geroztik, Angolako Emakumeen Erakundeko (OMA) idazkari nagusia da. Angolako Indar Armatuetako ofizial jeneral mailara igo zen lehen emakumea izan zen.

## Biografia

Van-Dúnem Luandan jaio zen. Guilherme Inglês abade-metodistaren alaba. 1961ean, martxoaren 15eko matxinadaren ondoren, indar kolonialek aita hil zuten. 1967an, Van-Dúnem Kongoko Errepublikara joan zen, eta Fevereiroko 4. lizeoan ikasi zuen. 1969 eta 1970 bitartean, Sobietar Batasunean irrati- eta telekomunikazio-ikastaro militar batera joan zen. 1973an, Cassambako Komunikazio Estazioko buru bihurtu zen.

## Lan ibilbidea

1974an, Van-Dúnem Agostinho Neto presidentearen hegazkin berean itzuli zen Angolara. Angolako Independentzia Gerran, 2. eta 3. eskualdeetan irrati-operadorea izan zen. 1976tik 1991ra, Angolako Indar Armatuetako buru zen komandantearen komunikazio-zentroa zuzendu zuen.
Van-Dúnemek lau seme-alaba izan zituen senar izan zuen Afonso Van-Dúnem M'bindarekin, Nazio Batuen aurrean Angolako enbaxadore ohiarekin (NBE). Afonso 1991n enbaxadore izendatu zutenean, Luziak Afrikako Emakumeen Taldea koordinatzen zuen NBEn. 1999an, Van-Dúnem Angoleñas (OMA) Emakumeen Erakundeko (MPLA) idazkari nagusi hautatu zuten, MPLAko hegal femeninoa, eta kargurako berriz hautatu zuten.
2014. urtean, José Eduardo dos Santos presidentearen aginduz, Angolako Indar Armatuetako ofizial jeneral mailara igo zen lehen emakume bihurtu zen. 2017. urteko hauteskunde orokorretan, Van-Dúnem diputatu hautatu zuen Hauteskunde Zirkulu Nazionalak. MPLAk hautagaien zerrendan jarritako lehen emakumea izan zen.

## Erreferentziak

* 1 2 3 4 5 6 Luzia Pereira de Sousa Inglês Van-Dúnem. Assembleia Nacional de Angola 2018.
* 1 2 Luzia Inglês Van-Dúnem reeleita secretária-geral da OMA. Sapo 6 de março de 2016.
* ↑ Deputados tomam posse na Assembleia Nacional de Angola. DW 28 de setembro de 2017.
* ↑ Lista de candidatos às eleições de 2017. Tribunal Constitucional de Angola 2017.
* 1 2 3 4 5 6 7 8 9 10 «Luzia Inglês “Inga”, SG da OMA» JA (Club K) 13 de outubro de 2014.
* 1 2 «Presidente angolano promovou uma mulher a oficial general» Lusa (Diário de Notícias) 13 de outubro de 2014.
* 1 2 «Luzia Inglês» Lusa (Rede Angola) 22 de outubro de 2014.
* ↑ Angola: Luzia Inglês Van-Dúnem reeleita secretária-geral da OMA. Agência Angola Press 5 de março de 2016.
* ↑ Quanto mais perto um partido está do poder, mais abaixo na lista surge o nome da primeira mulher candidata. Expresso 24 de agosto de 2017.

## Kanpo estekak

* Datuak: Q51883215
* Multimedia: Luzia Inglês Van-Dúnem / Q51883215
# Luzien Etxezaharreta

Luzien Etxezaharreta Galtzagorri (Urkodoi-Hazparne, Lapurdi, 1946ko abenduaren 14a - ) euskal herritar kazetari eta idazle euskalduna da. Maiatz argitaletxearen koordinatzailea da.

## Biografia

Fisikan lizentziatu zen Pauen. 1966tik 1972ra zientzia eta matematika irakaslea izan zen. Ikasle denboran Egia eta Ikasle aldizkarietan idatzi zuen.
1981ean, Euskal Herrira itzuli zen urtean alegia Maiatz literatura aldizkariaren sorreran parte hartu zuen eta harrezkero bere koordinatzailea da; urte luzeetan itzelezko lana egin du euskarazko idazleen argitalpenak bultzatzen. Euskal prentsan (Herria, Argia...) artikulu frango eginak ditu; Egunkarian lan egin zuen eta Berrian asteroko Maratila zutabea egiten du; Gure Irratian lan egiten du eta bertan Gure bazterrak emanaldiaren ardura eramaten du, besteak beste. Angelun bizi da.
2012an Irratiko Argia Saria jaso zuen Luzienek Jakes Casaubonekin batera.

## Lanak
### Narrazioa

* Margarita inter porcos (1993, L'Oeil Sauvage). Elelabur bilduma.
* Inter porcos. Kronika aberezaleak (2007, Maiatz)
* Begira (2012, Maiatz )

### Olerkiak

* Xalbador azken bidean (2017, Maiatz)

### Itzultzaile

Hainbeste testu euskaratu ditu, batez ere Maiatz aldizkarian argitaratzeko.

## Erreferentziak

* ↑ Zutabeetakoa Berrian.
* ↑ Gure bazterrak irratsaioari buruz Garan.
* ↑ Banatu dira 2012ko ARGIA SARIAK
* ↑ Etxezaharretak itzuli duen idazle vietnamdar baten testuak adibide gisa.

## Ikus, gainera

* Maiatz (aldizkaria)
* Maiatz (argitaletxea)

## Kanpo estekak

* Luzien Etxezaharreta literaturaren zubitegian.
* Elkarrizketa Euskonewsen.
* Datuak: Q12262749
# Luzhou aireportua

Luzhou Aireportua (txineraz: 阜阳机场), (NAGE: LZO, NAZE: ZULZ), Txinako Herri Errepublikako Sichuan probintziako Luzhou hirian dago.

## Hegaldiak

* Air China (Guangzhou)
* China Eastern Airlines (Beijing-Capital, Kunming, Shenzhen)
* China Express Airlines (Guiyang)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q1015291
* Multimedia: Luzhou Lantian Airport / Q1015291
# Luzia Sagastasoloa

Luzia Sagastasoloa Urtiaga (Mallabia, Bizkaia, 1912ko otsailaren 11a – Gasteiz, Araba, 1999ko abuztuaren 10a) Errepublika garaiko andereñoa izan zen. Magisteritza ikasketak egin zituen Bilbon eta Zientzia Kimikoetan lizentziatu zen Santiago de Compostelan. 35 urte zituela moja sartu zen eta Vedruna argitaletxearen sorrera bultzatu zuen.

## Biografia
### Lehen urratsak

Jose Meliton Sagastasoloa Uranga eta Teodora Urtiaga Urizarbarrenaren alaba, aita abadinarra zuen eta mallabitarra ama. Bertako Iruatxeta baserrian jaio zen, Areitio auzoan. Neskatoak 5 urte bete baino astebete lehenago, etxetik gertuko kaminu bazterrean aita hil zitzaion, bertan jarri zuten gurutze batek eta haren heriotza-agiriak aditzera ematen duten bezala.
Bilboko Teresianetan Magisteritza ikasi ostean, andereño jardun zuen Algortan. Basagoiti etorbideko eskolan irakatsi zuen, harik eta, Errepublikaren kontrako Gerra Zibila hasi zen arte. 1936an, gerratik ihes, zenbait ikaslerekin Bordele ingurura abiatu zen, Mungiako Josefina Torrontegirekin batera, eta hantxe errefuxiatu ziren.
Gerra amaitu baino lehen, ordea, Espainiara itzuli zen, oraindik errepublikarra zen Madrilera. Itzuleran, ezin izan zuen irakaskuntzan lan egin, eskola-umeekin Bordelera ihes egin zuelako. Egoera hartan, Santiago de Compostelara jo zuen Zientzia Kimikoak ikastera.

### Durangaldera

1942-1943an itzuli zen Galiziatik Durangaldera Luzia Sagastasoloa, Kimikan jada lizentziatuta. Durangon irakasle jardun zuen Vedruna karmelitek Kurutziagan zuten ikastetxean, eta Komentu kaleko akademia txiki batean ere irakatsi zituen zientziak.

### Moja

1946-1947ko ikasturtean, Gasteizko Vedruna karmelitetan sartu zen moja, eta Ourenseko Comunidad Santa Joaquina de Vedruna komentura joan zen 1949an. Irakasten jarraitu zuen, eta ordenako kargu altua izatera heldu zen Madrilgo Kolegio Unibetsitarioan (1963-1982).

### Vedruna argitaletxea

Vedruna argitaletxearen sorrera bultzatzen lan egin zuen, besteak beste, Maria Teresa Elgarrestarekin. 1991n itzuli zen Gasteizera eta bertan hil zen,1999an.

## Erreferentziak

* ↑ «SIGA-AKIS .:. AHEB-BEHA» internet.aheb-beha.org (Noiz kontsultatua: 2022-05-22).
* ↑ «SIGA-AKIS .:. AHEB-BEHA» internet.aheb-beha.org (Noiz kontsultatua: 2022-05-22).
* ↑ «Luzia Sagastasoloa, hil arte bere bokazioari eutsi gura izan zion errepublika garaiko andereñoa - Mallabia» Anboto.org (Noiz kontsultatua: 2020-03-03).
* ↑ Lucía Sagastasoloa, tenía un mundo impresionante, era como un aire nuevo. (Noiz kontsultatua: 2020.03.03).
* ↑ (Gaztelaniaz) Lucia Sagastasoloa Kongregazioko nagusiaren bisita (1968). (Noiz kontsultatua: 2020.03.03).
* ↑ Luzia Sagastasoloa Vedruna argitaletxean. (Noiz kontsultatua: 2020-03.03.).

## Kanpo estekak

* Ahotsak. Juanito Gallastegik Luzia irakaslea gogoan
* Datuak: Q86997821
# Luzhou barrutia

Luzhou barrutia (txinera tradizionalez: 潞州区) Txinako barruti bat da, Changzhi barruan. Azken zentsuaren arabera 764.841 biztanle zituen 344.27 azaleran banatuta.

## Kanpo estekak

* Datuak: Q1070002
* Multimedia: Luzhou District, Changzhi / Q1070002
# Luziano Mitxelena

Luziano Mitxelena Irazoki (Lesaka, Nafarroa Garaia, 1952) txirrindulari amateurra, kamioilari ohia eta kamioi garraioko enpresaburua da. Herri kiroletako apustuetan zaildua, 45 urte zituela hasi zen bizikletan lehiatzen, eta geroztik bere adin kategorian hainbat proba garrantzitsu irabazi ditu. Pilotan ere, afizionatutan puntan ibilitakoa.
Hogei urteko ibilbidean, beteranoen mailan, besteak beste dozena bat aldiz irabazi du Quebrantahuesos proba, bortz aldiz Euskal Herriko txapelketa eta hirutan Espainiakoa (master 60 kategorian).
1981ean, kamioilari rolean antzezle lanak egin zituen Segoviako ihesa filmean.

## Erreferentziak

* ↑ (Gaztelaniaz) pilotari afizionatua «Cargos directivos de MITXELENA IRAZOQUI LUCIANO», Empresia.es webgunea.
* ↑ (Gaztelaniaz) Club Ciclista Bidon.
* ↑ «Luziano Mitxelena: Quebrantahuesos proba famatuan garaile izan zen bere kategorian», Ttipi-Ttapa, 474. zenbakia, 2008-07-10, 10. orrialdea.
* ↑ (Gaztelaniaz) Irene PEDRUELO: «Doce cenas tienen la culpa», Diario Vasco, 2011-06-17.
* ↑ Bazterrika, N.. (2020-01-23). ««Hemendik aitzinera bizikletaz gozatzea da helburu nagusia» - Bortziriak» Ttipi-ttapa (Erran.eus): 8-9. (Noiz kontsultatua: 2020-08-25).
* ↑ «Luziano Mitxelena lesakarrak Master60 kategoriako Euskadiko txapelketa irabazi du», Ttipi-Ttapa, 2014-02-10.
* ↑ (Gaztelaniaz) «Palmares carretera masters», Real Federación Española de Ciclismo.
* ↑ (Gaztelaniaz) Telletxea. (2020-03-15). «Luciano Mitxelena, incombustible, se hace con la victoria en Ereño» El Diario Vasco (Noiz kontsultatua: 2020-08-25).
* ↑ «Luciano Mitxelena» IMDb (Noiz kontsultatua: 2020-08-25).

## Kanpo estekak

* Luziano Mitxelena Erran.eus atariko albisteetan (43 albiste).
* Datuak: Q20492436
# Lutocin udalerria

Lutocin Poloniako Mazoviako voivoderriko landa-udalerri bat da, Żuromin barrutian kokatuta. 126,45 km²ko azalera du eta 2017ko datuen arabera 4372 biztanle zituen.

## Kanpo estekak

* Udalaren webgunea
* Datuak: Q2212808
* Multimedia: Gmina Lutocin / Q2212808
ieaMazoviako voivoderriko udalerriak :
# Lutomiersk udalerria

Lutomiersk Poloniako Lodzeko voivoderriko landa-udalerri bat da, Pabianice barrutian kokatuta. 133,92 km²ko azalera du eta 2017ko datuen arabera 8198 biztanle zituen.

## Kanpo estekak

* Udalaren webgunea
* Datuak: Q2460768
* Multimedia: Gmina Lutomiersk / Q2460768
ieaLodzeko voivoderriko udalerriak :
# Lybiidae

Lybiidae Afrikako hainbat hegazti biltzen dituen familia bat da. Amerika eta Asian bizi diren Capitonidaerekin loturik agertu dira denbora luzean zehar, baina lotura honen inguruko datuak ez dira zehatzak. 42 espezie daude familiaren barruan, Lybius genero tipotik Pogoniulusera. Saharaz hegoaldeko Afrikan aurki daitezke, Hego Afrikako hego-mendebalde urruna kenduta.
Trachyphoninae subfamilia Saharako hegoaldetik Hego Afrikaraino hedatzen da. Trachyphonus generoa da lurralde zabaletan bizi den generoa. Lybiinae subfamilia zuhaitzetan bizi da.

## Sailkapena

Lybiinae
* Gymnobucco
* Stactolaema
* Pogoniulus
* Buccanodon
* Tricholaema
* Lybius
Trachyphoninae
* Genus Trachyphonus

## Kanpo estekak

* Datuak: Q2527969
* Multimedia: Lybiidae / Q2527969
* Espezieak: Lybiidae
# Lwówek Śląski udalerria

Lwówek Śląski ( (Audio·info)) Poloniako Silesia Behereko voivoderriko landa-hiri udalerri bat da, Lwówek Śląski barrutian kokatuta. 239,93 km²ko azalera du eta 2017ko datuen arabera 17478 biztanle zituen.

## Kanpo estekak

* Udalaren webgunea
* Datuak: Q2327995
* Multimedia: Gmina Lwówek Śląski / Q2327995
ieaSilesia Behereko voivoderriko udalerriak :
# Ly-Fontaine

Ly-Fontaine Frantziako udalerri bat da Aisne departamenduan dagoena, Frantzia Garaia eskualdean. 2013an 133 biztanle zituen.

## Demografia
### Biztanleria

2007an udalerrian erroldatutako biztanleak 102 ziren. Familiak 40 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 20 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

39 2007an zeuden etxebizitza guztiak familien etxebizitza nagusiak ziren. Etxebizitza guzti hauek 39etxeak ziren. 39 etxebizitza nagusietatik 34 bere jabearen bizilekua ziren eta 5 alokairuan okupaturik zeuden; 1ek bi gela zituen, 6 etxek hiru zituzten, 13 etxek lau zituzten eta 19 etxek bost zituzten. 27 etxek euren parking plaza propioa zuten azpian. 16 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ly-Fontaine udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 4 |
| 4 | 50-54 | 4 |
| 0 | 45-49 | 0 |
| 4 | 40-44 | 0 |
| 8 | 35-39 | 4 |
| 0 | 30-34 | 4 |
| 4 | 25-29 | 4 |
| 0 | 20-24 | 4 |
| 4 | 15-19 | 4 |
| 0 | 10-14 | 4 |
| 0 | 5-9 | 12 |
| 8 | 0tik 4ra | 4 |

## Ekonomia

2007an lan egiteko adina zuten pertsonak 69 ziren, horien artean 52 aktiboak ziren eta 17 inaktiboak ziren. 52 pertsona aktiboetatik 48 lanean zeuden (28 gizon eta 20 emakume) eta 4 langabezian zeuden (3 gizon eta 1 emakume). 17 pertsona inaktiboetatik 2 erretiraturik zeuden, 3 ikasten zeuden eta 12 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2000. urtean Ly-Fontaine udalerrian 3 nekazaritza-ustiategi zeuden, 369 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q870644
* Multimedia: Ly-Fontaine / Q870644
# Libre ©

Libre © Berri Txarrak rock musika talde nafarraren 4. diskoa da, 2003an argitaratutakoa. Disko honek Rise Against taldeko Tim McIlrath-en kolaborazioa ere badu, Denak ez du balio kantuan.

## Kantuen zerrenda

| 1. | Hil nintzen eguna | 3:30 |
| 2. | Espero Zaitzaket | 2:52 |
| 3. | Izena, izana, ezina | 3:41 |
| 4. | Pintadek | 2:25 |
| 5. | Emazten fabore II | 4:04 |
| 6. | Kanta Goibelak | 2:50 |
| 7. | Ez naiz aldatuko (esan zuen kamaleoiak) | 3:53 |
| 8. | Denak ez du balio (feat. Tim McIllrath) | 4:13 |
| 9. | Irailak 10 | 2:03 |
| 10. | Libre © | 4:21 |
| 11. | Gezur bat mila aldiz | 4:36 |

## Kanpo estekak

* Berri Txarrak taldearen webgune ofiziala
* Datuak: Q9022244
# Librepentsalari

Librepentsalaria delakoa egiari dagokionez iritzi bat izateko logika, arrazoia, eta enpirismoan oinarritua egon beharra duela defendatzen duen pertsona da, eta ez agintea, usadioa edota bestelako dogmetan. Alegia, gauzei buruzko iritzi egoki bat izateko analisi arrazionala eta kritikoa beharrezkoak direla. Joera filosofiko honi librepentsamendua deritzo.
Joera honek maiz erlijioarekin talka egiten du, erlijioa nagusiki sinismenetan oinarritua baitago eta librepentsalariek maiz erlijioa zalantzan jartzeko joera dute, agnostizismo, laizismo, ateismo eta arrazionalismora joz. Era berean, librepentsalariaren kontzeptua sarri eszeptizismoa eta humanismoari lotua agertzen da, eta historiako zenbait alditan baita masoneria eta anarkismoari ere.

## Librepentsalari ezagunak

* Thomas Woolston
* Nicolas Tindal
* John Toland
* Denis Diderot
* Jean le Rond d'Alembert
* Voltaire
* Anthony Collins
* Charles Darwin
* William Kingdon Clifford
* Fernando Lozano Montes
* Ramón Chíes
* Francisco Ferrer Guardia
* Antonio Rodríguez García-Vao
* Rosario de Acuña
* Ludwig Büchner
* Bertrand Russell
* Mario Bunge
* Jorge Luis Borges
* Carl Sagan
* Facundo Cabral

## Kanpo estekak

* (Gaztelaniaz):Zer da librepentsalari bat?
* (Gaztelaniaz):Librepentsalariaren dekalogoa.
* Datuak: Q210115
* Multimedia: Freethought / Q210115
# Libres (udalerria)

Libres Mexikoko udalerri bat da. Puebla estatuan kokatua dago. 2010ean 31.532 biztanle zituen 275,48 km²ko azaleran. Herriburua [[Ciudad de Libres (Libres)|Ciudad de Libres]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2330365
* Multimedia: Libres Municipality / Q2330365
# LibreOffice Impress

LibreOffice Impress LibreOffice bulegoko paketearen aurkezpen-programa da, The Document Foundationek garatua OpenOffice.org Impress-en fork bat. MicroSoften PowerPointen eta Corel-eko Corel Presentations-en antzeko aurkezpen-programa da. Jendaurreko aurkezpenak, aurkezpen digitalak prestatzeko erabiltzen da.
Formatu irekiko .odp fitxategiak modu lehenetsian sortzeko prestatuta dago baina .pptx, .pdf eta beste zenbait formatutako fitxategiak ere sor ditzake.
LibreOffice pakete osoa bezala, GNU lizentziapean argitaratutako software librea da Impress, eta hainbat plataformatan erabil daiteke, besteak beste, Linux, FreeBSD, Mac OS X eta Microsoft Windows plataformetan.

## Ezaugarriak

Hauek dira Impress-en ezaugarri batzuk:
* Diagramak, marrazketa-objektuak, testuak, multimedia edukiak eta beste elementu asko izan ditzaketen diapositibak sortzeko aukera ematen du. Eta elementu desberdinak nahas daitezke aurkezpenean zehar eta diapositiba bakar batean.
* Diapositiben arteko hainbat trantsizio mota eskaintzen ditu, diapositiba bateko elementuen animazioak eta multimedia-efektuak egiteko zenbait aukera ematen ditu.
* LibreOffice Draw-en grafiko bektorialak sortzeko tresna asko Impress-en ere badaude.
* Txantiloiak erabiltzeko aukera ematen du. Software librearen komunitateak sortutako txantiloiak partekatzeko aukera.
* Microsoft Powerpoint aplikazio pribatiboaren aurkezpenak inportatu, aldatu eta esporta ditzakezu.
* Esportatzeko aurkezpena PDF eta SWF formatuak erabil daitezke.

## Ikus, gainera

* LibreOffice.
* LibreOffice Writer.
* LibreOffice Calc.
* LibreOffice Draw.

## Kanpo estekak

* LibreOfficeko gune ofiziala
* Datuak: Q11931856
* Multimedia: Screenshots of LibreOffice Impress / Q11931856
# Libre (Nino Bravo)

Libre (euskaraz Aske) Nino Bravo espainiar abeslariaren abesti bat da, 1972ko Mi tierra (Nire lurra) diskoan argitaratu zuen. 1972an José Luis Armenteros eta Pablo Herreros musikagileek konposatu zuten, Nino Bravo ahotsaren ezaugarrietara egokituz. Urtearen amaierarako Espainiako abestien zerredaren gorenean sailkatu zen.
Txileko diktadura militarraren garaian abestia antikomunismoaren ereserkia bihurtu zen. Irudi ezagunetariko bat Bigote Arrocetek Viña del Mar jaialdian, belaunikatuta eszenatokian, Augusto Pinocheti eskaini zitzaionarena izan zen.

## Ikus, gainera

* Peter Fechter
* Berlingo harresia

## Erreferentziak

* ↑ https://www.24horas.cl/tendencias/festival-de-vina-del-mar-2017/historias/la-historica-polemica-de-bigote-arrocet-tras-cantar-libre-en-vina-2236432

## Kanpo estekak

* Libre abestia entzungai. Youtube.com (Gaztelaniaz)
* Datuak: Q5974882
# Librekanbismo

Librekanbismoa estatuen arteko merkataritza truke libreak eta tarifarik gabeko aduanak dituen ekonomia sistema da.

## Abantaila eta desabantailak
### Abantailak

* Espezializazio handiagoa posible egiten du, eta herrialde ezberdinen artean produkzioa arrazionalizatzeko aukera eskaintzen du.
* Kontsumitzaileak prezio baxuagoa ordaintzen du inportaturiko artikuluengatik, eta aukera handiagoa dauka.
* Nazioarte mailan monopolioak sortzea ekiditen du.
* Munduko herrialdeen arteko merkataritza harremanak, produkzioa eta errenta trukaketa indartzen ditu.

### Desabantailak

* Mugarik gabeko trukaketek, industria eta nekazaritza deusezten dute, eta enpresa asko ixtera behartzen ditu.
* Ekoizkortasun gutxiagoko herrialdeetako ekonomiak pobretu egiten dira, eta langabezia hazi egiten da.

## Kanpo estekak

* Datuak: Q25138969
# Llanegryn

Llanegryn, Galesko udalerria da, Gwynedd konderrian dagoena. 2011ko erroldaren arabera, 400 biztanle ditu.

## Kanpo estekak

* Datuak: Q13129617
* Multimedia: Llanegryn / Q13129617
# Llanedi

Llanedi, Galesko komunitate eta udalerri bat da, Carmarthenshire konderrian. Komunitatearen barnean Llanedi herrixka eta Hendy, Fforest eta Tycroes udalerriak daude. Ammanford eta Llanelli udalerrien artean dago.
2011ko erroldaren arabera 5.664 biztanle zituen.

## Kanpo estekak

* Datuak: Q6661277
* Multimedia: Llanedi / Q6661277
# Llandysul

Llandysul, Galesko udalerri eta komunitate bat da, Ceredigion konderrian. Komunitatea Llandysul udalerriaz gain, Capel Dewi, Horeb, Pont Sian, Pren-gwyn, Tregroes eta Rhydowen udalerriek osatzen dute.
2011ko erroldaren arabera 1.439 biztanle zituen.

## Kanpo estekak

* Datuak: Q2193617
* Multimedia: Llandysul / Q2193617
# Llanelieu

Llanelieu, ingelesez: Llaneleu, Galesko komunitate eta herri bat da, Powys konderrian. Talgarth udalerritik 4 kilometro ekialdera dago.

## Kanpo estekak

* Datuak: Q6661282
# Llandysiliogogo

Llandysiliogogo, Galesko komunitate bat da, Ceredigion konderrian. Caerwedros, Plwmp eta Talgarreg udalerriak, eta Blaenbedw Fawr, Crugyreryr, Bwlchyfadfa, Dolgerdd, Hafodiwan, Llwyndafydd eta Penbontrhydyfoethau herriak barne hartzen ditu. Cardiff hiriburutik 113 kilometrora dago.
2011ko erroldaren arabera 1.087 biztanle zituen.

## Kanpo estekak

* Datuak: Q13129613
* Multimedia: Llandysiliogogo / Q13129613
# Llaneilian

Llaneilian, Galesko udalerri eta komunnitate bat da, Anglesey uhartean. Amlwch udalerritik 3,5 kilometro ekialdera dago, Menai Bridge udalerritik 26,e kilometro ipar-mendebaldera, eta Llangefni udalerritik 20,1 kilometro iparraldera. Komunitatearen barnean Dulas, Llaneilian, Pengorffwysfa eta Penysarn udalerriak daude.
2011ko erroldaren arabera 1.186 biztanle zituen.

## Kanpo estekak

* Datuak: Q6661279
* Multimedia: Llaneilian / Q6661279
# Llanelidan

Llanelidan, Galesko iparraldean dagoen udalerri eta komunitate txiki bat da, Denbighshire eremuan. A494 errepidean dago, Afon y Maes ibaiaren haranean, eta Ruthin eta Corwen udalerrien artean.
2011ko erroldaren arabera 305 biztanle zituen.

## Kanpo estekak

* Datuak: Q6661284
* Multimedia: Llanelidan / Q6661284
# Llandyssil

Llandyssil, Galesko udalerri txiki bat da, Powys konderrian. Montgomery udalerritik bi miliatara dago.
2011ko erroldaren arabera 1.527 biztanle zituen.

## Kanpo estekak

* Datuak: Q6661272
* Multimedia: Llandyssil / Q6661272
# Llanegwad

Llanegwad, Galesko komunitate bat da, Carmarthenshire konderrian. 2011ko erroldaren arabera 1.473 biztanle zituen.

## Kanpo estekak

* Datuak: Q6661278
* Multimedia: Llanegwad / Q6661278
# Llandysilio

Llandysilio, Galesko udalerri eta komunitate bat da, Powys konderrian. 2011ko erroldaren arabera 1.122 biztanle zituen.

## Kanpo estekak

* Datuak: Q6661275
* Multimedia: Llandysilio / Q6661275
# Mantes-la-Jolieko barrutia

Mantes-la-Jolieko barrutia Yvelines departamenduaren barruan dagoen Frantziako barruti bat da. 264.269 biztanle ditu 825 kilometro koadrotan. Guztira 117 udalerri ditu. Bere hiriburua Mantes-la-Jolie da.

## Kanpo estekak

* Datuak: Q545946
* Multimedia: Arrondissement de Mantes-la-Jolie / Q545946